ЈКП„ПИЈАЦА“Краљево
Број: 01-779
Датум: 07.08.2026.год.
КОМИСИЈА - ЈКП„ПИЈАЦА“Краљево

На основу Одлуке Надзорног одбора број 47-2/26  од 18.03.2026. године ЈКП„ПИЈАЦА“Краљево објављује:
ОГЛАС ЗА ПРОДАЈУ ОТПАДА – СЕКУНДАРНИХ СИРОВИНА- трећи круг (расходованих металних тезги) ПУТЕМ ПРИКУПЉАЊА ПИСМЕНИХ ПОНУДА
1. Подаци о предмету продаје:
Продаје се отпад – секундарне сировине: 
25 металних тезги затвореног типа и 
17 металних тезги отвореног типа
3 расхладне витрине
Карактер отпада: неопасан
Локација на којој се налази отпад: Градска пијаца Краљево, ул. Београдска 42Е
Минимална почетна цена откупа по јединици мере откупа секундарних сировина: 8,00 дин./kg (без ПДВ-а) Стварна количина утврдиће се на основу измерене масе на лицу места.
Рок за плаћање купопродајне цене је 5 (пет) дана од дана закључења купопродајног уговора.
Трошкови транспорта, као и други трошкови који проистекну из реализације уговора, падају на терет купца.
· Услови пријављивања
Понуђач – купац секундарних сировина може бити свако правно лице или предузетник, који поседује дозволу за сакупљање, транспорт, третман, односно складиштење, поновно искоришћење и одлагање ове врсте отпада у складу са Законом о управљању отпадом или важећи Уговор о пословно техничкој сарадњи са оператером регистрованим за транспорт, скупљање и третман предметне врсте отпада од надлежних органа и који испуњава све друге прописане услове. Право учешћа на огласу имају правна лица која испуњавају услове из огласа.
Понуда се подноси на обрасцу која је саставни део овог обрасца.
Обавезни садржај пoнуде:
I  Подаци о подносиоцу понуде, и то:
· за правна лица: пословно име, адресу и седиште правног лица, матични број и порески идентификациони број (ПИБ), име и презиме директора односно лица овлашћеног за заступање, његов потпис и печат;
· за предузетнике: пословно име/ име и презиме предузетника, адреса и седиште предузетника, матични број и ЈМБГ грађана (предузетника), његов потпис и печат;
II Понуда, и то:
· цену откупа по једном килограму
· максимални рок у ком ће купац преузети укупну количину старог отпада
III Прилози (докази) уз понуду, и то:
· копија извода или решења о упису понуђача у регистар привредних субјеката (Агенција за привредне регистре) или у други одговарајући регистар (број и датум),
· копија важеће дозволе за управљање отпадом
· Начин и време за достављање понуде
Писана понуда подноси се на обрасцу који се налази у прилогу овог огласа,који мора да садржи све елементе из обрасца за подношење понуда.
Прилози које купац доставља могу бити фотокопије документа. Продавац задржава право да од купца тражи на увид, оригинална документа.
Писана понуда подноси се непосредно или путем поште (препорученом пошиљком) у затвореној коверти на адресу: ЈКП„ПИЈАЦА“Краљево, ул. Београдска 42Е, 36000 Краљево, са назнаком „ПОНУДА ЗА ОТКУП СЕКУНДАРНИХ СИРОВИНА – НЕ ОТВАРАТИ“ или на маил предузећа pijacakv@mts.rs.
На полеђини коверте уписује се назив, седиште и адреса понуђача.
Понуђач може поднети само једну понуду.
Рок за подношење понуда је 12.08.2026.године  до 12.00 часова.
Поступак прикупљања писаних понуда спровешће се и уколико пристигне једна благовремена понуда. Неблаговремене и неисправне понуде се одбацују.
· ИЗБОР НАЈПОВОЉНИЈЕГ ПОНУЂАЧА
Поступак по овом огласу спроводи Комисија која је образована Одлуком директора ЈКП „ПИЈАЦА“Краљево.
Отварање приспелих понуда извршиће се комисијски дана 12.08.2026.године, у просторијама ЈКП „ПИЈАЦА“Краљево са почетком у 13.00 часова.
Услови за спровођење поступка разматрања писмених понуда су испуњени уколико пристигне најмање једна благовремена и потпуна понуда.
Основни критеријум за избор најповољнијег понуђача је висина понуђене купопродајне цене.
У случају да два или више понуђача понуде исту цену, Комисија ће позвати понуђаче који су понудили исти износ купопродајне цене, да у року од три дана од дана пријема позива доставе нову понуду, са увећаним износом понуђене цене у односу на предходну понуду, а понуде ће комисија отворити и утврдити најповољнијег понуђача.
Уколико понуђачи у року од три дана не доставе нову понуду, односно ако су понуђачи доставили нову понуду са истоветном ценом , Комисија ће путем жреба извршити избор најповољнијег понуђача.
Уколико понуђач чија је понуда проглашена најповољнијом, у року од 5 (пет) дана од дана пријема позива за закључење уговора, не потпише уговор, сматраће се да је одустао од купопродаје, а на закључење уговора биће позван следећи најповољнији понуђач.
Све потребне информације у вези овог огласа, као и разгледања наведених тезги и расхладних витрина, на простору пијаце,  могу се добити на број телефона 036/316--530, сваког радног дана од 08:00 – 13:00 часова.

                                                                                                               Комисија за продају 
                                                                                                            расходованих средстава:
                                                                                    
   



















                                  ПОДАЦИ О ПОДНОСИОЦУ ПОНУДЕ

	НАЗИВ ПОНУЂАЧА
	

	АДРЕСА ПОНУЂАЧА
	

	ЛИЦЕ ЗА КОНТАКТ
	

	ЕЛЕКТРОНСКА АДРЕСА
	

	ТЕЛЕФОН
	

	МАТИЧНИ БРОЈ
	

	ПОРЕСКИ ИДЕНТИФИКАЦИОНИ БРОЈ ПОНУЂАЧА (ПИБ)
	

	УПИСАН У РЕГИСТАР ПОНУЂАЧА који води АГЕНЦИЈА ЗА ПРИВРЕДНЕ
РЕГИСТРЕ ИЛИ ДРУГИ РЕГИСТАР
	

	БРОЈ ТЕКУЋЕГ РАЧУНА И НАЗИВ БАНКЕ
	

	ЛИЦЕ ОДГОВОРНО ЗА ПОТПИСИВАЊЕ УГОВОРА
	

	ОБВЕЗНИК ПДВ
	ДА - НЕ
(заокружити)







                                                                         ПОНУДА



За продају неопасног отпада – расходованих металних тезги и расхладних витрина:
[image: ] цена откупа по једном килограму  _______________________________
(не може бити нижа од 8,00 дин/кг без ПДВ-а)


Место и датум:
[image: ]
                                                                                                                         (Потпис понуђача)

